Държавен вестник, бр. 23, 2018 г., стр. 107

БРОЙ  23	
Д Ъ Р Ж А В Е Н  В Е С Т Н И К 	
СТР.  107  
по чл. 7, след проведено клинично изследване и лечение на акцентирани личностни черти, освидетелстваните лица се 
представят по установения ред, с протокол от СЛКК на психиатрична клиника на ВМА и подробна здравно-производствена 
характеристика. При оценката на годността следва да се отчитат специфичните измерения на професионалната среда и 
дейността, като за целта може да се проведат всички необходими за обективната оценка изследвания.
Z 96.1 Псевдофакия
Решенията са дадени в табличната част.
Определяне на психологичната годност за летателна работа, ръководител полети и парашутна дейност
Авиопсихологичното изследване е задължителен елемент от експертизната дейност при цялостното медицинско 
освидетелстване годността на летателния състав от Военновъздушните сили на Република България. Изследването има 
за цел да даде заключение за психологичната годност на освидетелстваното лице да извършва безопасно, ефективно  и 
непрекъснато летателна дейност. Авиопсихологичното изследване е комплексно и включва събиране на документални 
данни, психологично тестуване и психологично интервю. Получаваните по друг начин данни следва да се базират на 
доказуеми факти. 
Авиопсихологичното изследване се провежда от щатен специализиран орган в Научноприложния център по 
военномедицинска експертиза, авиационна и морска медицина към Военномедицинска академия. Условията, редът, 
организацията и инструментариумът на изследването са описани в Методиката за психологично изследване и определяне 
на психологичната годност за военна служба, летателна и плавателна служба в мирно време, изведена като приложение 
към настоящата Наредба.
Комплексното авиопсихологично изследване има за задачи:
- да анализира и интерпретира данните от документацията, проведените психологични тестове, психологичното 
интервю и от други източници (базирани на доказуеми факти); 
-  да представи обективна информация за психичните особености на освидетелстваното лице;
-  да даде актуална и прогностична оценка на способността на освидетелстваното лице да извършва летателна дейност.
При провеждане на авиопсихологичното изследване се акцентира върху следните аспекти:
- биографични данни: обща житейска история, данни за семейството, особености на личностовото развитие с изграждане 
на подходящи за авиационната дейност психични качества, професионално развитие, общо здравословно състояние;
- служебна информация: характеристики (здравно-производствена, авиолекарска, авиопсихологична и др.) и друга 
документация;
- липса на психопатологични симптоми в някоя от следните сфери: възприятие, внимание, памет, мислене, интелект, 
личност;
- прицелни личностови компоненти: личностова зрялост; ниво на Аз-оценка; професионална нагласа, насоченост и 
мотивация; готовност за усвояване на нови знания и умения; способност за вземане на решения; умения за справяне със 
стрес; умения за носене на отговорност; умения за общуване; гъвкавост (адаптивност); групова и екипажна съвместимост; 
интровертност/екстравертност; степен на емпатия; способност за импулсен контрол; стабилност; лидерски умения; 
акцентуации на личността;
- специфични оперативни умения и възможности: пространствено възприятие (възможности за перцепция и оценка 
на размери, дистанция и дълбочина на обекти от околната среда); умения за пространствена визуализация (ментално 
манипулиране на дву- и триизмерни фигури); въображение (умения за ментално формиране на образи, усещания и 
представи, когато те не са продукт на сетивен дразнител); качества на вниманието (концентрация, обхват, разпределяемост, 
устойчивост, превключваемост); математическо мислене (когнитивно умение за разрешаване на проблем с математически 
елементи); съобразителност (умение за ефективна дейност в ситуация с повишени изисквания); разбиране на обикновени 
технологични схеми (умения за схващане на структурирани визуално представени понятия, идеи, конструкти, отношения, 
данни и т.н., от различни аспекти на човешката дейност); сензомоторни реакции (компоненти на времето за реакция, 
измервани с интервалите между въздействието на стимула от една страна и промяната в електрическата активност, и 
двигателният отговор); координация (комплексна двигателна активност, с кинематичен/пространствен/ и кинетичен/
силов/ параметър, резултираща в целенасочено действие); автоматизирана дейност (умения за двигателна или когнитивна 
дейност, извършвана с минимална степен на обработка на информацията и бърз отговор на съответен стимул); поведенчески 
контрол при натоварване и в комплексна ситуация (умение за контролиране на вътрешни стимули, потребности и емоции в 
ситуация с повишени изисквания, с цел вземане на ефективно решение и реализиране на адекватен поведенчески отговор); 
емоционална стабилност (състояние, проявяващо се със съответни на обичайните ситуации емоционални отговори и 
рационални действия).
Към този раздел се отнасят и случаите с психологични проблеми, които не могат да бъдат класифицирани по рубрики от 
психиатричните и неврологичните стандарти, но изискват експертно решение за годност.
Критерии за негодност. 
Следва да се има предвид, че тези критерии имат релативни значимости за всяка категория изследвани лица по графите, 
според спецификата на съответната авиационна дейност:
- дефицит на психологично качество и/или надареност (напр. нисък интелект), които не могат да бъдат компенсирани в 
необходимата степен чрез тренировка, натрупване на професионален опит или чрез друго психологично качество;
- психопатологични симптоми в една от сферите: възприятие, внимание, памет, мислене, интелект, личност;
- прояви на психосоматични симптоми или данни за рискови фактори в индивидуалната житейска история; 
- отклонения от нормата за летателна дейност при изследването на специфичните оперативни умения и възможности, дори 
и тези отклонения да са в границите на нормата за широката популация;
- проблеми, свързани със социалната среда, стила на живот или с трудности в справянето с житейски изисквания, които са 
изразени в степен, която не е в съзвучие със социокултуралните и поведенческите норми на професионалните групи, и с 
това могат да застрашат летателната безопасност. 
Дори да нямат достатъчна степен на изразеност или диагностична тежест за оформяне на психиатрична диагноза, 
критериите ще повлияват негативно поведението и оперативната способност и в този смисъл наличието им следва да се 
разглежда като несъвместимо с изискванията на летателната дейност.
Решенията по годността са представени в табличната част.